АҞӘА, жәабран 7 — Sputnik. Жәларбжьаратәи аолимпиатә еилакы аҟны 2018 шықәсазы Пхенчхан имҩаԥысуа аолимпиада иахәаԥшырц зҭаху 80% абилеҭқәа аархәахьеит ҳәа аанацҳауеит РИА Новости.
"Аладатәи Кореиа ақалақь Пхенчхан аҟны ирҭихьеит аолимпиадахь абилеҭқәа реиҳаарк", — ҳәа ааицҳауеит Жәларбжьаратәи аолимпиатә еилакы апрезидент Томас Бах.
Жәларбжьаратәи аолимпиатә еилакы апрезидент Томас Бах агәра игоит абилеҭқәа раахәаразы аилауаҭырра иалагоит ахәмаррақәа рылагамҭаз ҳәа.
2018 шықәсазтәи аӡынтәи Аолимпиада хацыркхоит жәабран 9 рзы.